钦定古今图书集成/理学汇编/文学典/第106卷 > 李奎
## 钦定古今图书集成/理学汇编/文学典/第106卷 > 李奎

按《列朝诗集》：“奎字伯文，钱塘人。起家刀笔，由布政司
吏再考从事锦衣。雅善诗，跌宕自豪。从齐人谢榛游，
倾动诸公卿。陆太保炳掌锦衣，不敢以从事史遇之，
引为上客。而锦衣经历沈炼，文章忠义士也，两人深
相结纳调护。一时谏臣论劾执政，先后下诏狱者，人
皆归功于炳，而不知伯文与炼阴为之地也。炼具疏”
将劾相，嵩父子举酒属伯文以后事。伯文口虽不言，
心已许之。已而下狱，嵩父子力购寘之死。伯文倾身
庇之，得末减田塞上。世蕃诇知之，欲中以奇祸，乃脱
身归里中，与方太守九叙、沈山人仕，结社湖山之间。
年八十馀卒，葬西湖之上。归安茅坤伐石而表之曰：
“诗人李珠山之墓。”